Presus di cadia di São Martinho, na Praia, stá acusa administrason di maus tratus y pá protesta contra és situason, reclusus di complexu 2 resolvi fazi grevi di fomi.
Dipôs do morti di um presu na sábado passadu dia 11 di Fevereiro, devidu a maus tratus y dimora na prestason di cuidadus medikus , presus di complexu 2 stá nega cumé komu protestu a prptestus a cuzas kes tá considera ser mal tratus y tortura pá parti di administrason di cadia.
Kel presu ki mori sufri di asidenti vascular cerebral, diretoria geral di servisu penitensiáriu y reinserson social Júlia Reis flá má kel presu foi socoridu na cadia y lebadu pá hospital mas kaba pá ká resisti y mori.
Fonti dês jornal online revela má presus di complexu 2 stá fazi grevi di fomi komu protestu a kês alegadus abusus ku torturas pá parti di novu direson. És flá inda má kel presu mori pamodi maus tratus y mês nega lebal mediku, undi kes insisti más és dura ki dá kel vítima acesu a cuidadus mediku.
Jornal tenta contata cadia pá telefoni más ka consigui. Más ministra di justisa flá na tcv na morti di kel presu tem a ver ku prublema di corason kê tinha y me dá entrada na hospital dentu 9 hora di cedu y é mori 7 hora do noti. É explica inda má ká é faxi lida ku és keston di cadia pamodi ki kre mudadu rumu di cuzas, tem ki midjora condison di seguransa,tem más disciplina ku cumprimentu di regulamentu ki ka era cumpridu y ki pissoas tá riagi mal horas ki tomadu medidas, y tá reclamadu horas ki stá fazedu cumpri kel ki debia ser cumpridu , pá kela és tem ki ser firmi.
“Notícias do Norte/ DYPK”
pap_Latn kea_Latn kea_Latn kea_Latn kea_Latn por_Latn